
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, DE DISCIPLINĂ ŞI IMUNITĂŢI


	
	 Bucureşti, 19.02.2019     
 PLx 4/2019


BIROUL PERMANENT 

AL

CAMEREI DEPUTATILOR

Vă înaintăm, alăturat, RAPORTUL asupra proiectului de Lege pentru  modificarea art.8 alin.(1) din Legea nr.190/2018 privind măsuri de punere în aplicare a Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor), transmis cu adresa  nr. PL-x 4 din 4 februarie 2019 şi înregistrat cu nr.4c-13/45 din 5 februarie 2019.
În raport cu obiectul şi conţinutul său,  proiectul de lege face parte din categoria legilor organice. 
PREŞEDINTE,

Nicuşor HALICI

RAPORT 

asupra proiectului de Lege pentru  modificarea art.8 alin.(1) din Legea
nr.190/2018 privind măsuri de punere în aplicare a Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor)
În conformitate cu prevederile art. 95 din Regulamentul Camerei Deputaţilor, republicat, cu modificări şi completări, Comisia juridică, de disciplină şi imunităţi, a fost sesizată spre dezbatere, în fond, cu proiectului de Lege pentru  modificarea art.8 alin.(1) din Legea nr. 190/2018 privind măsuri de punere în aplicare a Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor), transmis cu adresa nr. PLx 4 din  4 februarie 2019, înregistrat sub nr. 4c-13/45 din 5 februarie 2019.
Potrivit prevederilor art. 75 din Constituţia României, republicată, şi ale art.92 alin. (8) pct. 2 din Regulamentul Camerei Deputaţilor, republicat, cu modificări şi completări, Camera Deputaţilor este primă Cameră sesizată. 

Consiliul Legislativ a avizat favorabil proiectul de lege, conform avizului nr.1238 din 28.12.2018. 


Proiectul de lege are ca obiect de reglementare modificarea art.8 alin.(1) din Legea nr.190/2018 prin introducerea sintagmei „ori scopuri statistice”, alăturată celor de cercetare ştiinţifică sau istorică, asigurând dreptul statisticii oficiale naţionale de a-şi continua activităţile tradiţionale de colectare şi realizare a celorlalte faze în procesul de prelucrare a datelor, de a accesa şi a obţine date cu caracter personal, în consens cu aceste scopuri, ca derogare de la restricţiile prevăzute în alte articole ale legii. Această modificare permite sistemului statistic naţional de a-şi continua activităţile de colectare şi prelucrarea de date cu caracter personal, Institutul Naţional de Statistică şi ceilalţi producători de date putând să-şi exercite sarcinile conform menirii, obiectivelor, funcţiilor şi atribuţiilor.
În conformitate cu prevederile art.61 din Regulamentul Camerei Deputaţilor, republicat, membrii Comisiei au examinat proiectul de lege, în şedinţa din 19 februarie 2019. 
Membrii Comisiei juridice, de disciplină şi imunităţi au  fost  prezenţi la şedinţă  conform listei de  prezenţă.
În conformitate cu prevederile art.55 şi 56 din Regulamentul Camerei Deputaţilor, republicat, la lucrările Comisiei au participat, în calitate de invitaţi, din partea  Institutului Naţional de Statistică doamna Carpusor Georgeta – consilier juridic şi domnul Raitmaier Aurel Flaviu – expert. 
În urma dezbaterilor, membrii Comisiei juridice, de disciplină şi imunităţi au hotărât, cu majoritate de voturi să propună plenului Camerei Deputaţilor, adoptarea, proiectului de Lege pentru  modificarea art.8 alin.(1) din Legea nr.190/2018 privind măsuri de punere în aplicare a Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor).

În raport cu obiectul şi conţinutul său,  proiectul de lege face parte din categoria legilor organice. 

               PREŞEDINTE,                                                 SECRETAR,                                                        

              Nicuşor HALICI                               Aida–Cristina CĂRUCERU   
Consilier  parlamentar
Florica Manole

